kardosdrur/scandi-wiki huggingface dataset:
Lundagårdsstenen

Lundagårdsstenen (DR 314) er en 3,96 m høj runesten i Lunds universitetsbiblioteks entré. Stenen stod oprindeligt på Helgonabacken i Lund, blev flyttet til Lundagårdsparken i 1800-tallet og endeligt til den nuværende placering i 1957. Den kaldes også Lund-sten 1, Lundastenen eller Allhelgonastenen (efter fundpladsen). Indskriften er dateret til vikingetiden og udgør en af bibliotekets tidligste, skriftlige kilder.

Indskriften 
Þorgisl, sun Æsgis BiarnaR sonaR, resþi stena þæssi æftiR brøþr sina baþa Olaf ok Ottar, landmænnr goþa.

Hvilket på dansk omtrent skulle betyde:

Þorgísl, søn af Ásgeirr Bjôrn's søn, rejste disse sten til minde om begge hans brødre, Ólafr og Óttarr, gode 'landmænd'.

En anden af Esge Bjørns efterkommere er nævnt på Grensten-stenen DR 91.

Stenen 
Med sine ca. fire meter er Lundagårdsstenen en af Nordens højeste runesten. Den blev fundet ved udgravningen af Allhelgonaklostrets kirke. På den ene side er stenen udsmykket med fabeldyr, to ulve på hver sin side af en maske. På den anden bredside er et stiliseret menneskeansigt.

Historik 
Oversat fra svensk:
Stenen rejstes af en Torgisl (Troels) på Allhelgonabacken i Lund og blev genfundet 1690 i Allhelgonaklosterets ruiner.

Stenen blev i 1700-tallet flyttet til universitetsområdet i Lundagård, hvor den først var placeret liggende. I 1751 foreslog historieprofessor Sven Lagerbring, at stenen "skulle uppsättas på en rabatt emedan herr baron och överintendenten Hårleman vid sitt sista vistande härstädes låtit förstå att han sådant åstundade". Alligevel var det først i 1868, at Lundagårdsstenen blev rejst op. Siden 1957 har den været opbevaret indendørs i universitetsbibliotekets entré på Helgonabacken, få hundrede meter fra stenens tidligere placeringer.

 Se yderligere 
 Runesten i Skåne
 Thorgils Sprakeleg

 Kilder 
 DR 314,  Nationalmuseets Samlinger Online.
 Gösta Johannesson: Lunds universitets historia II - 1710-1789'' (Lund 1982), side 116.
 Kulturen. Lund 1000 år. En årsbok till medlemmarna av Kulturhistoriska föreningen för södra Sverige, Lund 1990, , siderne 26–27

Referencer 

Runesten i Skåne
Gårdsstenen
Liberiet

Liberiet er en stor bygning beliggende i det centrale Lund i Skåne lige syd for Lunds domkirke. 

Bygningen har været domkapitels bibliotek. I dag huser Liberiet bland andet et cafe.

Bygninger, konstruktioner og anlæg i Lund
Gotisk arkitektur i Sverige
Moonlight Mile

"Moonlight Mile" er en sang fra rock ‘n’ roll bandet The Rolling Stones som findes på deres album fra 1971 Sticky Fingers.

Krediteret til sanger Mick Jagger og guitarist Keith Richards bliver ”Moonlight Mile” betragtet som en af Rolling Stones bedste ballader . Optagelserne begyndte i marts 1970 på Stargroves. Sangen er resultatet af en lang nats indspilninger mellem Jagger og guitarist Mick Taylor. Taylor havde taget et kort guitarstykke af en af Richards stykker (med title: "Japanese Thing"), og arbejdet på den til denne indspilning. Jagger spiller sangens akustisk guitar. Klaveret bliver spillet af The Rolling Stones regulære trompetist Jim Price.

Til trods for sit arbejde på ”Moonlight Mile” modtog Taylor ikke nogle kredit for sangen i første omgang. Denne manglede anerkendelse fra Jagger og Richards af Taylors bidrag til sangen, var i sidste ende med til at han forlod bandet i sommeren 1974.

Ligesom mange af The Stones sange er meningen i denne sang kryptisk og mystisk, men dog er nogle af linjerne i sang direkte og fortæller om livet på landevejen: 

I sin anmeldelse af sangen siger Bill Janovitz: “"Selvom sangen stadig udtaler sig om stoffer og landevejslivet af en berømthed i musikken, er den dog en sjældent eksempel på at Jagger lægger sin offentlige personlighed fra sig og tillader et kik ind bag facaden hvor store forventningerne er til en sex, drug og rock ’n’ roll stjerner. Jagger fortæller, at der virkelig er en mand bag tæppet ”''.

Eksterne henvisninger 

Officiel tekst 
Hør ”Moonlight Mile”
Facts om ”Moonlight Mile'”

Fodnote 

Rolling Stones-sange
Leopold 5. af Østrig

Leopold V af Østrig (født 1157, død 31. december 1194 efter styrt med hesten i Graz) var hertug af Østrig fra 1177-1194 og af Steiermark 1192-1194. Han var af slægten Babenberg. Han tilfangetog Richard 1. Løvehjerte i Wien, da denne var på vej hjem fra det tredje korstog.

Eksterne henvisninger 

Østrigs regenter
Huset Babenberg
Omkomne ved rideulykker
Chongqing Jiangbei International Airport

Chongqing Jiangbei International Airport er en lufthavn, der ligger 25 km fra Chongqing i den centrale del af Kina.

Lufthavn betjener ca. 6 mio. passagerer om året.

Flyselskaber og distinationer 

 Airlines and Destinations
 Air China (Bangkok-Suvarnabhumi, Beijing, Changsha, Chengdu, Guangzhou, Guilin, Hangzhou, Hefei, Hong Kong, Kunming, Lanzhou, *Lhasa, Nagoya-Centrair, Nanchang, Nanjing, Qingdao, Sanya, Shanghai-Pudong, Shenzhen, Taiyuan, Zhengzhou) 
 Asiana Airlines (Seoul-Incheon) 
 Cathay Pacific 
 Dragonair (Hong Kong) 
 China Eastern Airlines (Hefei, Jinjiang, Kunming, Nanjing, Shanghai-Pudong, Shijiazhuang, Taiyuan, Wenzhou, Wuhan, Wuxi, Xi'an) 
 China Southern Airlines (Chengdu, Dalian, Guangzhou, Guilin, Guiyang, Kunming, Lhasa, Nanning, Sanya, Shenyang, Shenzhen, Urumqi, *Wuhan, Yiwu, Zhengzhou) 
 Chongqing Airlines (Shanghai-Pudong) 
 Deer Air (Guangzhou) 
 Hainan Airlines (Beijing, Changsha, Guang Yuan, Guangzhou, Haikou, Lanzhou, Nanning, Shenzhen, Xi'an, Zhengzhou) 
 Hong Kong Express Airways(Hong Kong) 
 MAS-Be Airlines (Kuala Lumpur) Charter 
 Philippine Airlines (Manila)[1] [From March18, 2008] 
 Shandong Airlines (Jinan, Kunming, Qingdao) 
 Shanghai Airlines (Shanghai-Pudong) 
 Shenzhen Airlines (Shenzhen) 
 Sichuan Airlines (Beijing, Changsha, Chengdu, Guangzhou, Guiyang, Haikou, Hangzhou, Hong Kong, Jinan, Kunming, Lijiang City, *Nanjing, Pan Zhi Hua, Sanya, Shanghai-Pudong, Shenzhen, Tianjin, Wenzhou, Wuhan, Yichang) 
 Singapore Airlines 
 SilkAir (Singapore) 
 Xiamen Airlines (Changsha, Guilin, Hangzhou, Nanchang) 

Lufthavne i Kina
Chongqing
Tørring Gymnasium

Tørring Gymnasium (tidligere Tørring Amtsgymnasium) er et gymnasium beliggende i Tørring, Hedensted Kommune.

Da tilstrømningen til de eksisterende gymnasier i begyndelsen af 1970'erne var ved at sprænge alle rammer, opstod der rundt om i landet behov for en meget mere decentral fordeling af gymnasieskolerne. Disse havde hidtil ligget i de større provinsbyer. For Tørrings vedkommende måtte eleverne søge til enten Vejle eller Horsens.

Med kommunalreformen i 1970 var bygningen af nye gymnasier blevet en amtsopgave. I Vejle Amt diskuterede man også tidligt, hvor de kommende gymnasier skulle ligge. Tørring var meget interesseret, men det første nye gymnasium i amtet blev bygget i Vejle, nemlig Rosborg Gymnasium  i 1973. 

Først i 1979 kunne Tørring Amtsgymnasium begynde i midlertidige lokaler, som i august 1981 blev afløst af de nuværende bygninger. I december 2006 stod en udbygning på ca. 1.000 kvadratmeter færdig.

Den 1. januar 2007 overgik gymnasiet til en selvejende institution, som følge af amternes nedlæggelse, og skiftede navn til Tørring Gymnasium.

Kendte studenter 
 1984: Olav Skaaning Andersen, journalist og redaktør
 1987: Henrik Poulsen, civiløkonom og cand.merc. i finansiering og regnskab samt direktør
 1988: Cecilie Beck, uddannet journalist fra Danmarks Journalisthøjskole og tv-værtinde
 1988: Kristian Thulesen Dahl, cand.merc.jur. fra Aalborg Universitet samt politiker, MF og partileder
 1988: Aage Rais-Nordentoft, filminstruktør
 1990: Tina Nikolaisen, uddannet fra Danmarks Journalisthøjskole og tv-værtinde
 1991: Carsten Myllerup, filminstruktør
 1993: Søs Marie Serup, cand.phil. i engelsk fra Syddansk Universitet samt spindoktor
 1995: Troels Lund Poulsen, politiker, MF og minister
 2001: Astrid Krag, politiker, MF og minister
2004: Daniel Hoff, Komiker (Hoffe)
 2007: Esben Svane, musiker (A Friend In London)
 2007: Mette Abildgaard, cand.soc. samt politiker, MF

Ekstern henvisning 
 Tørring Gymnasiums hjemmeside 

Gymnasier i Danmark
Gymnasium
Etableret i 1979
Cosby & Co.

Cosby & Co. (originaltitel: The Cosby Show) var en amerikansk komedie familie tv-serie med Bill Cosby som hovedperson.

Persongalleri
Bill Cosby .... familiefaderen Heathcliff "Cliff" Huxtable
Phylicia Rashād .... hans kone Clair Olivia Hanks Huxtable
Lisa Bonet .... Denise Huxtable Kendall (Sæson 1-3 og sæson 6-7, sporadisk i sæson 4-5)
Malcolm-Jamal Warner .... Theodore Aloysius "Theo" Huxtable
Tempestt Bledsoe .... Vanessa Huxtable
Keshia Knight Pulliam .... Rudith Lillian "Rudy" Huxtable
Sabrina Le Beauf .... Sondra Huxtable Tibideaux (Sæson 2-8, sporadisk i sæson 1)
Geoffrey Owens .... Elvin Tibideaux (Sæson 4-8, sporadisk i sæson 1-3)
Joseph C. Phillips .... Martin Kendall (Sæson 6-7, sporadisk i sæson 8)
Raven-Symoné .... Olivia Kendall (Sæson 6-8)
Erika Alexander .... Pamela "Pam" Tucker (Sæson 7-8)

Historie
Serien blev første gang sendt den 20. september 1984 på NBC og sluttede den 30. april 1992. TV-serien havde konkurrence fra TV-serien The Simpsons.

Serien førte til spin-off-serien A Different World, der havde college-studerende som fokus.

Komedieserier fra USA
Amerikanske tv-serier fra 1980'erne
Amerikanske tv-serier fra 1990'erne
Tv-programmer fra NBC
One Hit (to the Body)

"One Hit (to the Body)" er det første nummer på det engelske rock ‘n’ roll band The Rolling Stones album fra 1986 Dirty Work.

Optagelsen 

Krediteret til forsanger Mick Jagger, guitarist Keith Richards og guitarist Ron Wood var “One Hit (to the Body)” hovedsageligt et arbejde mellem Richards og Wood. Begge guitarister bidrog stærkt til "Dirty Work”, og Wood modtog kredit sammen med Jagger og Richards på endnu tre sange. Et blik på Woods bidrag viser, at sangen starter med et stykke akustisk. Bandet er kendt for deres brug af akustiske guitar til at ”dække” deres elektriske guitar; Brown Sugar er et godt eksempel. Både Richards og Wood spillede på elektrisk, men lead riff og solo blev overladt til Led Zeppelins guitarist Jimmy Page. Pages bidrag var resultatet af en kort indspilning mellem Wood og ham, efter Pages havde spurgt efter hvad de arbejdede på. Charlie Watts spillede trommer, mens Bill Wyman spillede bass. Versene fortæller om en hård og følsom affære.

Den meget hårde rock og minimale brug af instrumenter på sangen er resultatet af Jaggers minimale bidrag til album overhovedet. 

 
Koret på sangen bestod af Richards, Wood, Bobby Womack, Patti Scialfa, Don Covay, og producer Steve Lillywhites kone Kirsty MacColl. Indspilningen forgik gennem størstedelen af 1985. To steder blev brug til optagelserne. Det ene var Pathé Marconi Studios i Paris og New York Citys RPM Studios .

Eksterne kilder og henvisninger 

Officiel tekst 
Se Rolling Stones ”One Hit (to the Body)”
Facts om ” One Hit (to the Body)”

Fodnote 

Rolling Stones-sange
Singler fra 1986
Hans Hartvig Seedorff

Hans Hartvig Otto Seedorff Pedersen eller Hans Hartvig Seedorff, som var det navn, han udgav sine værker under; født 12. august 1892 i Aarhus, død 19. januar 1986 på Frederiksberg) var en dansk viseforfatter og digter. Seedorff debuterede med Hyben i 1918 og boede fra 1958 til sin død i Bakkehusets gæstebolig. Efter hans død ændredes vilkårene for æresboligen, så den herefter, og frem til æresboligens afskaffelse i 2016, var tidsbegrænset.

Han modtog Drachmannlegatet i 1925, Ingenio et arti i 1933, blev Ridder af Dannebrog 1947 og modtog Holberg-medaljen i 1950.

Viser i udvalg 
 Den er fin med kompasset.
 Røverne fra Rold.
 Opsang for venner af øl.
 Med Kronborg om styrbord igen.
 Vi har retten til at drømme.
 Tjin tjin Juanita.

Øvrige bøger 
 Pompeji. 1966.

Eksterne henvisninger 
 Hans Hartvig Seedorff på Dansk Forfatterleksikon
 
 Hans Hartvig Seedorff Pedersen på Litteraturpriser.dk

Digtere fra Danmark
Modtagere af Ingenio et arti
Personer i Kraks Blå Bog (afdøde)
Danskere i 1900-tallet
Riddere af Dannebrog
Personer i Dansk Biografisk Leksikon
Dansksprogede forfattere fra Danmark
Modtagere af Holbergmedaljen
Winter

Winter er en sang fra det engelske rock ’n’ roll band The Rolling Stones, som findes på deres album fra 1973 Goats Head Soup.

"Winter" har mange ligheder med Moonlight Mile fra deres tidligere album Sticky Fingers. Krediteret til sanger Mick Jagger og guitarist Keith Richards ligner "Winter" mere sammenarbejdet mellem Jagger, og The Stones tidligere anden guitarist på det tidspunkt Mick Taylor. Det var den første sang, der blev indspillet til dette album, og Richards er overhovedet ikke med. Om sangen siger Bill Janovitz i sin anmeldelse: "Her var de på solskinsøen Jamaica, og The Rolling Stones skrev og indspillede en komplet beskrivelse af en nordlig vinter. Måske var de så glade for at havde undgået den sæson,  og de følte  at optagelserne til "Winter" kunne få dem ud af det gamle og ind i et nyt klima. Selvom det beskriver mange negative ting af denne sæson i teksten… virker “Winter” som om sæsonen bliver fejret som noget utroligt smukt, og følelsen det at ville smutte under et varmt tæppe og have en dejlig kop kakao . ” 

 
Indspilningerne begyndte i Kingstons Dynamic Sound Studios i november, og forsatte ind i december 1972. Jagger starter sangen med et akustisk rythme guitar stykke, og det bliver fulgt af Taylors "country-like licks""  som lead. Taylor spillede også slide guitar. Nicky Hopkins spillede klaver, mens Bill Wyman og Charlie Watts spillede henholdsvis bass og trommer.

Til trods for hans bidrag til sangen fik Taylor aldrig officiel kredit for “Winter” af hverken Jagger eller Richards.

Eksterne kilder og henvisninger 

Officiel Tekst
Facts om “Winter”
Tekst og info om “Winter”

Fodnote 

Rolling Stones-sange
3 mand klædt af til skindet

3 mand klædt af til skindet er en musical med Linie 3 fra 1986. Musicalen blev opsat på Falkonerscenen, og her så man for første Jan Glæsel som kapelmester sammen med Linie 3. 3 mand klædt af til skindet var en oversættelse af et amerikansk musical stand-up show ved navn '3 guys naked from the waist down' skrevet af Michael Rupert og Jerry Colker. Showet adskiller sig derfor fra Linie 3s øvrige materiale hvor de selv er forfattere. Musicalen blev markedsført som et Linie 3 projekt, og er da også med på den seneste DVD opsamling fra 2011. Dog fandtes der kun privatoptagelser af ringe kvalitet af musicalen, så hver scene indledes med en introduktion af Linie 3.
Musicalens soundtrack blev udgivet på LP og Kassettebånd og senere DVD, men aldrig på CD

Eksterne henvisninger 
Linie 3s Hjemmeside 
BT 10. september 2007 BILLEDSERIE: Linie 3 i bakspejlet 

Musicals fra Danmark
Dancing With Mr. D

"Dancing with Mr. D" er det første nummer på rock ’n’ roll bandet The Rolling Stones' album fra 1973 Goats Head Soup.

Skrevet af Mick Jagger og Keith Richards er "Dancing with Mr. D" modsætning til The Stones funk inspireret indspilninger til Goats Head Soup fra den periode. Sangen starter med et riff af Richards, der bliver gentaget igennem hele sangen. Jaggers hentyder til legen mellem død, eller djævlen, muligvis en hentydning til bandets levevis gennem de tidligere 1970er:

Sangen ville have tjent bedst som en introduktion til en af The Stones typiske, studie baseret i midten af 1970erne, efter den spredte episke Exile On Main St.. Optagelserne begyndte på Dynamic Sound Studios i Kingston, Jamaica, og forsatte på Village Recorders i Los Angeles, og Island Recording Studios i London. Billy Preston, der havde bidraget på et par andre sange sammen med The Stones førhen, blev en stærk bidragsyder på de næste par albums, og spillede på denne sang clavinet. Nicky Hopkins spillede klaver mens Rebop Kwaku Baah og Pascal tog sig af perkussion. Mick Taylor spillede elektrisk slide guitar ligesom bass, mens Charlie Watts som sædvanligt spillede trommer. 

”Dancing with Mr. D” blev kun fremført live af The Stones på deres 1973 tour of Europe. Det var b-side til albummets "Doo Doo Doo Doo Doo (Heartbreaker)".

Eksterne kilder og henvisninger 
Officiel Tekst
Facts om “Dancing With Mr. D”
Tekst og info om “Dancing With Mr. D”

Fodnote 

Rolling Stones-sange
Vasil Kiryjenka

Vasil Vasiljevitj Kiryjenka ( ;   ; født 28. juni 1981 i Retjitsa, Hviderussiske SSR, Sovjetunionen) er en tidligere hviderussisk professionel landevejsrytter.

I 2015 blev han verdensmester i enkeltstart.

Han stoppede i januar 2020 karrieren på grund af hjerteproblemer.

Meritter 

2002
 National mester i enkeltstart
2005
 National mester i enkeltstart
Giro del Casentino
Coppa della Pace
3. etape, Giro della Toscana
2006
 National mester i enkeltstart
2. plads samlet og etapesejr, Scandinavian Week
6. etape, Course de la Solidarité Olympique
Bronze, VM i banecykling, pointløb
2007
3. etape, Ster Elektrotoer
5. etape, Vuelta a Burgos
2 plads samlet, Étoile de Bessèges
2008
Guld, VM i banecykling, pointløb
19. etape, Giro d'Italia
2. plads samlet, Ster Elektrotoer
2011
Samlet, Route du Sud
20. etape, Giro d'Italia
2. plads samlet og pointtrøje, Critérium International
2. etape, Baskerlandet Rundt
2012
Bronze, VM i landevejscykling, enkeltstart
2013
18. etape, Vuelta a España
2014
3. plads samlet, Bayern-Rundfahrt
2015
14. etape, Giro d'Italia
 National mester i enkeltstart
 Verdensmester i enkeltstart
Chrono des Nations
2016
Chrono des Nations
2018
 National mester i enkeltstart

Eksterne henvisninger 

Mandlige cykelryttere fra Hviderusland
Deltagere for Hviderusland ved sommer-OL 2004
Deltagere for Hviderusland ved sommer-OL 2008
Deltagere for Hviderusland ved sommer-OL 2012
Deltagere for Hviderusland ved sommer-OL 2016
Cykelryttere ved sommer-OL 2004
Cykelryttere ved sommer-OL 2008
Cykelryttere ved sommer-OL 2012
Cykelryttere ved sommer-OL 2016
Sjøkrigsskolen

Sjøkrigsskolen (nynorsk Sjøkrigsskulen) er en af det norske forsvars tre krigsskoler (de andre to er Luftkrigsskolen og Krigsskolen) og den ligger på Laksevåg i Bergen. Skolen uddanner bachelorer i militære studier. Uddannelsen ved Sjøkrigsskolen (SKSK) går tilbage til Det Kongelige Norske Søcadet-Institut, der i 1817 blev åbnet på Marinens hovedstation Fredriksvern (Stavern).

Søcadet-Institutet blev overført til Horten samtidig med at Marinens hovedbase blev etableret der i 1864. Her foregik undervisningen frem til krigsudbruddet 9. april 1940.

Under krigen blev den norske flåde reorganiseret og opbygget i Storbritannien, og der blev i efteråret 1941 etableret en søkrigsskole i London. Senere foregik uddannelsen i nærheden af Edinburgh.

Efter krigen fik Sjøkrigsskolen midlertidig placering i Oslo. Denne "midlertidige" ordning varede i 15 år, før skolen fik sin nuværende placering ved Wallemsviken, Laksevåg udenfor Bergen i 1960.

Chefer 

 2000–2004 Kommandør Atle Torbjørn Karlsvik
 2004–2006 Kommandør Tor Vestli
 2006– Kommandør Thomas Wedervang

Eksterne links 

 Sjøkrigsskolens historie 
 Om Sjøkrigsskolens på Veidekkes netsider , nybyggeri og rehablitering

Skoler i Norge
Militære uddannelsesinstitutioner
Lucio Silla

Lucio Silla (KV 135) er en opera seria på italiensk i tre akter. Musikken er  af den 16-årige Wolfgang Amadeus Mozart i 1772, og librettoen er af Giovanni de Gamerra og forbedret af Pietro Metastasio.

Handlingen udspiller sig i Rom, hvor diktatoren Lucius Cornelius Sulla (Silla) har landsforvist flere tusind af sine modstandere, deriblandt senator Cecilio; Sulla vil giftes med Cecilios forlovede Giunia, der er datter af Sullas ærkefjende Gajus Marius.

Lucio Silla blev opført første gang i Regio Ducal i Milano den 26. december 1772. Operaen var et  bestillingsarbejde til karnevalssæsonen og fik en vis succes. Efter at være blevet opført over tyve gange i Milano, blev Lucio Silla først genoplivet i 1929 i Prag i en tysk oversættelse.

Operaer på italiensk
Wolfgang Amadeus Mozart
Poul Thomsen (fysiker)

Poul Thomsen (født 20. januar 1923 i Randers, død 9. februar 2012 i Kgs. Lyngby), seminarielærer i fysik og senere professor i fysik på Danmarks Lærerhøjskole i Emdrup ved København.

Poul Thomsen var søn af tapetserer Louis Valdemar Thomsen og Marie Machoschei. Gift 30. september 1950 i København med Inge Høiby (født 16. august 1929).

 1942 matematisk student i Randers
 1948 cand.mag. og mag.scient. i teoretisk fysik
 1948-49 aftjent værnepligt
 1950 adjunktaspirant ved Jonstrup Seminarium
 1951-63 adjunkt ved Jonstrup Seminarium
 1949-50 tillige lærer ved Triers Faglærerkursus
 1950-53 tillige lærer ved Flyvevåbnets radio- og radarskole
 1953-56 tillige lærer ved Flyvevåbnets fenrikskole
 1956 tillige lærer ved Flyvevåbnets officersskole
 1955-61 Medlem af fysikundervisningskommissionen og matematikundervisningskommissionen
 1956-63 forskningsarbejde i forbindelse med Forsvarets Forskningsråd
 1963 afdelingsleder og lektor i fysik på Danmarks Lærerhøjskole
 1973-92 professor i fysik på Danmarks Lærerhøjskole

Poul Thomsen var forfatter eller medforfatter til en lang række lærebøger for folkeskolen og seminarierne.

Kilder 
 Magisterstaten 1962
 Kraks Blå Bog 1990
 Berlingske Tidende 11. februar 2012

Danskere i 1900-tallet
Fysikere fra Danmark
Skolefolk fra Danmark
Personer fra Randers
Personer i Kraks Blå Bog (afdøde)
Die Prinzen

Die Prinzen er et tysk a cappella-popband oprettet i 1987 og kommer fra Leipzig. Deres tekster er ofte humoristiske med en tand kritik af den tyske regering og politik. Gruppen har vundet adskillige musikpriser, primært i Tyskland.

Deres debutalbum Das Leben ist grausam fra 1991 nåede #5 på den tyske albumhitliste. Singlen "Millionär" nåede hitlister i både Tyskland, Østrig og Schweiz. Musikvideoen var en del af tysk-bøgerne Komm Mit og Stationen.

Flere af gruppens album er også blevet udgivet i a cappella-versioner.

Diskografi

Albums

Singler

Referencer 

Musikgrupper fra Tyskland
Musikgrupper fra 1987
A cappellagrupper
Magisterstaten

Magisterstaten er en blå bog udgivet af Dansk Magisterforening og Gymnasieskolernes Lærerforening.

Den svarer til Kraks Blå Bog, men den omfatter kun magistre, det latinske ord for lærere, men i nutidig betydning menes akademisk uddannede lærere (dvs. universitetsuddannede): mag.art., mag.scient., cand.mag., cand.scient., cand.art.

Biografier markeret med † er over personer, der er døde siden sidste udgave. Biografier markeret med * er korte biografier, hvor den biograferede ikke har returneret det tilsendte oplysningsskema.

Magisterstaten er udgivet 1951, 1962, 1963, 1967, tillæg 1970, 1974, men er ikke fulgt op siden. Tage Kaarsted var en af drivkræfterne bag udgivelsen.

Eksempler på optagne personer 
 Ellen Raae

Opslagsværker
RNA-polymerase

RNA polymerase er et enzym, der katalyserer dannelsen af RNA ud fra en DNA-skabelon. RNA polymeraser findes i stort set alle levende celler samt visse virus, og består i alle tilfælde af flere polypeptider, der tilsammen udgør enzymet.

Eukaryoter 
I eukaryoter opdeles RNA polymeraser i følgende tre typer:
 RNA polymerase I, der danner rRNA
 RNA polymerase II, der danner mRNA og snRNA
 RNA polymerase III, der danner tRNA

Prokaryoter 
I prokaryote celler findes kun en enkelt RNA polymerase, der står for al transskription.

Reaktionsmekanisme 
RNA polymeraser katalyserer påsættelsen af nukleotider (enten ATP, CTP, GTP eller UTP) på den voksende RNA-streng, ved en reaktion, der skematisk kan fremstilles således:

(NMP)n + NTP → (NMP)n+1 + PPi

I RNA polymerasens aktive site sidder to metalioner (normalt magnesium), der holdes i position af tre af enzymets aspartat-aminosyrer. Den ene metalion binder den inderste fosfatgruppe på det næste nukleotid der skal tilføjes, hvilket gør det muligt for 3'-OH-gruppen på RNA-kæden at lave et nukleofilt angreb på nukleotidet, hvorved kæden forlænges. Den anden metalion koordinerer nukleotidets andre to fosfatgrupper, der efter reaktionen frigøres som pyrofosfat. Pyrofosfat hydrolyseres meget hurtigt i cellen, hvilket sikrer at reaktionen ikke kan løbe baglæns.

Enzymer